OpenLLM-France/wikimedia huggingface dataset:
# Party of Five

Party of Five estatubatuar telesail dramatikoa da, Christopher Keyser eta Amy Lippmank sortua. FOXek eman zuen 1997 eta 2000 artean eta Time of Your Life izeneko spin-off izan zuen.

## Sinopsia

Oharra: Atal honek istorio osoa edo amaiera argitzen du.
Aita errepide istripu batean hil ondoren, Salingertarren umeak umezurtz geratzen dira. Charlie anaia nagusia familiaburu bilakatu eta Bailey errebelde, Julia sentibera, Claudia prodijioa eta Owen haurtxoaz arduratuko da.

## Aktoreak

* Matthew Fox: Charlie Salinger
* Scott Wolf: Bailey Salinger
* Neve Campbell: Julia Salinger
* Lacey Chabert: Claudia Salinger
* Paula Devicq: Kirsten Bennett Thomas Salinger
* Scott Grimes: Will McCorkle
* Michael Goorjian: Justin Thompson
* Jennifer Love Hewitt: Sarah Reeves
* Jeremy London: Griffin Chase Holbrook
* Jennifer Aspen: Daphne Jablonsky

## Kanpo estekak

* Datuak: Q1048363
# Partíu Asturianista

Partíu Asturianista :
| Siglak: | PAS |
| Presidentea: | Xuan Xose Sanchez Vicente |
| Sorrera: | 1985 |
| Ideologia: | Nazionalista eta Sozialdemokrata |
| Eremua: | Asturias |
| Nazional Egoitza: | Asturies: El Riberu kalea 34 1ego, Avilés |
| Afiliatuak: | -- |
| Koloreak: | zuri, urdin eta berdea |
| Egoera: | Aktiboak |
| Webgunea: | www.asturianista.as |
Partíu Asturianista (PAS, euskaraz Asturianista Alderdia) Asturiasko alderdi nazionalista bat da. Alderdia Xuan Xose Sanchez Vicentek sortu zuen 1985 urtean.

## Hauteskundeetako emaitzak
### Asturiasko Printzerriko Junta Orokorra

| Urtea | Botoak | % | Hautetsiak |
| 2007 | 13.255 | 2,3 | - |
| 2003 | 11.376 | 1,84 | - |
| 1999 | 15.998 | 2,58 | - |
| 1995 | 20.669 | 3,19 | 1 |
| 1991 | 14.569 | 2,74 | 1 |
| 1987 | 7.302 | 1,28 | - |

### Udal hauteskundeak

| Urtea | Botoak | % | Hautetsiak |
| 2007 | 11.527 | 1,95 | 11 |
| 2003 | 8.715 | 1,50 | 3 |
| 1999 | 16.194 | 2,63 | 12 |
| 1995 | 13.409 | 2,08 | 6 |
| 1991 | 10.891 | 2,07 | ? |
| 1987 | 3.066 | 0,53 | ? |

### Espainiako Diputatuen Kongresua

| Urtea | Botoak | %-a Asturiasen | Diputatuak |
| 2008 | Ez zen aurkeztu | Ez zen aurkeztu | Ez zen aurkeztu |
| 2004 | 4.102 | 0,60 | - |
| 2000 | 5.876 | 0,90 | - |
| 1996 | 12.213 | 1,69 | - |
| 1993 | 11.011 | 1,61 | - |
| 1989 | 3.527 | 0,58 | - |

## Kanpo lotura

* (Asturieraz) PASen webgune ofiziala
* (Asturieraz) Unión Asturianista koalizioaren webgunea

## Kanpo estekak

* Datuak: Q794247
# Parulidae

Parulidae hegazti paseriformeen familia bat da. Familia honetako kide gehienak txori txiki intsektujaleak dira, Mundu Berrian bizi direnak.

## Generoak

* Vermivora
* Parula
* Dendroica
* Catharopeza
* Mniotilta
* Setophaga
* Protonotaria
* Helmitheros
* Limnothlypis
* Seiurus
* Oporornis
* Geothlypis
* Teretistris
* Leucopeza
* Wilsonia
* Cardellina
* Ergaticus
* Myioborus
* Euthlypis
* Basileuterus
* Zeledonia
* Icteria
* Granatellus
* Xenoligea

## Kanpo estekak

* Datuak: Q739200
* Multimedia: Parulidae / Q739200
* Espezieak: Parulidae
# Partxe antisorgailu

Partxe antisorgailua emakumeentzako hormona bidezko metodo antisorgailua da. Partxearen printzipio aktiboak pixkanaka xurgatzen dira epidermisean zehar zirkulaziora pasaz.
Partxea 3 asteetan zehar eramaten da jarrita, astean behin aldatuz. Laugarren astean atsedena hartzen da, partxerik jarri gabe, aste horretan hilekoa jaitsi beharko da eta. Asteko egun berean aldatu beharra da, 7 egunetan zehar eragina izateko diseinatua baitago. Partxea ilerik gabeko azal lehor eta garbian jarri behar da, ipurmasail, sabelalde edo besoan, jantzi estuekin urratzen ez den lekuan.

## Kanpo estekak

* Datuak: Q1295013
* Multimedia: Contraceptive patches / Q1295013
# Partyzanskaya (Minskeko metroa)

Partyzanskaya (zirilikoz: Партызанская) Minskeko metroaren geltokia da, Minsk udalerrian kokatuta dagoena.

## Zerbitzuak

> Geltokia :
| Traktarny zavod → Kamyennaya Horka | Awtazavodskaya → Mahilyowskaya |

## Erreferentziak

* ↑ Minskeko metro sarearen mapa

## Ikus, gainera

* Minskeko metroa
* 2. linea (Minskeko metroa)

## Kanpo estekak

* (Errusieraz) Metroaren webgune ofiziala
* Datuak: Q2446499
* Multimedia: Partyzanskaja (Minsk Metro station) / Q2446499
# Partzuergo (zuzenbide administratiboa)

   Figura honen azalpena Espainiako ordenamendu juridikoaren araberakoa da.
Partzuergoa, Administrazio-zuzenbidean, zuzenbide publikoko erakunde bat da, nortasun juridiko propioa eta bereizia duena, hainbat administrazio publikok (edo sektore publiko instituzionala osatzen duten erakundeek) beren artean sortua, edo erakunde pribatuen partaidetza duena, haien guztien interes komuneko jarduerak garatzeko, beren eskumenen esparruan. Beste era batera esanda, administrazio publikoen arteko batasun bat da (batzeko forma juridikoetako bat), interes komun bat lortzea helburu duena.
Partzuergoak elkartutako erakundeekiko erakunde independente gisa eratzen dira.
Hauek dira partzuergoen adibide ezagun batzuk:
* Bizkaiko Garraio Partzuergoa - Consorcio de Transportes de Bizkaia (CTB). Bilboko Metroa kudeatzen duen erakunde publikoa.
* Bilbao Bizkaia Ur Partzuergoa - Consorcio de Aguas Bilbao Bizkaia. Bizkaiko 81 udalerri edateko urez eta saneamenduz hornitzen dituen erakunde publikoa.

## Ezaugarriak

Hauek dira partzuergoaren ezaugarriak:
* Partzuergoa sustatzen duten erakundeen interes komunak aurrez egotea.
* Interes publiko edo pribatuko obrak edo zerbitzuak egitea, baina garrantzi kolektiboa dutenak.
* Bokazio instrumentala.
* Bat datozen interesak asetzeko antolakunde komuna denez, partzuergoak hura sustatzen duten subjektuen aniztasunetik eratorritako ahaleginen talde bat eskatzen du.

## Araudia

Espainiar Estatuko ordenamendu juridikoan, lege-testu hauek arautzen dituzte partzuergoak:
* Sektore Publikoaren Araubide Juridikoaren urriaren 1eko 40/2015 Legea (oinarrizko erregulazioa jasotzen da bertan).
* Toki Araubidearen Oinarriak Arautzen dituen apirilaren 2ko 7/1985 Legea (toki-mailako araudia).

## Erreferentziak

* ↑ (Katalanez) «consorci» L'Enciclopèdia.cat. Bartzelona: Grup Enciclopèdia Catalana http://www.enciclopedia.cat/EC-GEC-0171397.xml.
* ↑ consorci - Diccionari de dret administratiu | Terminologia jurídica. .
* 1 2 Nieto Garrido, E. El consorcio administrativo. CEDECS, Bartzelona, 1997.
* 1 2 Martínez López-Muñiz, J. L. Los consorcios en el derecho español. Instituto de Estudios de Administración Local, Madril, 1974.
* ↑ «Inicio | bizkaiko garraio partzuergoa - consorcio de transportes de bizkaia» www.ctb.eus (Noiz kontsultatua: 2022-12-19).
* ↑ «Bilbao Bizkaia Ur Partzuergoa» www.consorciodeaguas.eus (Noiz kontsultatua: 2022-12-19).

## Ikus, gainera

* Enpresen aliantza
* Holding-a
* Kartela
* Datuak: Q194166
* Multimedia: Consortia / Q194166
# Paracho (udalerria)

Paracho Mexikoko udalerri bat da. Michoacán de Ocampo estatuan kokatua dago. 2010ean 34.721 biztanle zituen 244,15 km²ko azaleran. Herriburua [[Paracho de Verduzco (Paracho)|Paracho de Verduzco]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20290854
* Multimedia: Paracho Municipality / Q20290854
# Parachondrostoma arrigonis

Parachondrostoma arrigonis Parachondrostoma generoko animalia da. Arrainen barruko Actinopterygii klasean sailkatzen da, Cyprinidae familian. Júcar ibaiaren arroko endemismo honi gaztelaniaz loina diote, euskaraz genero osoarentzat dugun izena.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Parachondrostoma arrigonis», FishBase webgunean. Bertsioaren data: 2006(e)ko apirila.

## Kanpo estekak

* FishBase.org
* Datuak: Q861047
* Multimedia: Parachondrostoma arrigonis / Q861047

## Ikus, gainera

* Parachondrostoma
* Cyprinidae
# PA-32

PA-32 edo Iruñeko hego-ekialdeko sarbidea Iruñea eta A-15 eta A-12 autobideak lotzen dituen bide lasterreko errepidea da.

## Ibilbidea

Zizur Nagusia inguruan, A-15 eta A-12 arteko lotunean hasten da. Errepide hauek Nafarroako Unibertsitatea eta Iruñeko mendebaldeko industrialdeekin lotzen ditu. Bere 4,6 kilometroko luzera Antzinako N-240 errepideko tarteunea da.

## Ikus, gainera

* Nafarroako errepideak
* Iruñerria

## Kanpo estekak

* Datuak: Q3359533
# PAGON

PAGON edo Progressive Architects Group Oslo Norway (Oslo Norvegiako Arkitekto Aurrerakoien Taldea) Norvegiako CIAM (Congrès Internationaux d'Architecture Moderne) adar bat izan zen, Mugimendu Modernoan oinarritutako arkitektura egiteko asmoarekin sortua, baina haien denbora eta herrialdeko hizkuntza (lengoaia) eta ekaiak (materialak) erabiliz.
1950 urtean, Sigfried Giedion arkitekturaren teoriko suitzarrak sustatua sortu zen, Sverre Fehn, Arne Korsomo, Christian Norberg-Schulz, Peter Andreas Munch Mellbye, Geir Grung, Odd Østbye, Håkon Mjelva eta Robert Esdaile belaunaldi bereko arkitekto norvegiar eta Jørn Utzon arkitekto daniarraren arkutik. 1956 urtera arte egon zen taldea ekinean.

## Ikus, gainera

* CIAM
* GATEPAC

## Kanpo estekak

* Datuak: Q1052615
# PA-31

PA-31 edo Iruñeko Hegoaldera eta Aireportua sartzeko bideak Iruñea eta A-15 eta A-21 autobideak lotzen dituen bide lasterreko errepidea da.

## Ibilbidea

Noain inguruan, A-15 eta A-21 arteko lotunean hasten da, errepide hauek Iruñeko aireportua eta Iruñeko hegoaldeko industrialdeekin lotzen ditu. Bere 4,6 kilometroko luzera Antzinako N-240 errepideko tarteunea da.

## Ikus, gainera

* Nafarroako errepideak
* Iruñerria

## Kanpo estekak

* Datuak: Q3359531
# PA-34

PA-34 Iruñea eta A-15 lotzen dituen bide lasterreko errepidea da. PA-30 saihesbidearekin lotura du.

## Ibilbidea

Bere 2,1 kilometroko ibilbidea Berriobeitin hasten da eta Iruñeko mendebaldean dauden industrialdeak lotzen ditu PA-30 errepidearekin.

## Ikus, gainera

* Nafarroako errepideak
* Iruñerria

## Kanpo estekak

* Datuak: Q3359535
# PA-33

PA-33 edo Iruñeko Ekialdeko sarbidea Iruñea eta PA-30ko ekialdeko tarteunea lotzen dituen bide lasterreko errepidea da.

## Ibilbidea

PA-30 errepidearekin Sarrigurenetik gertu lotura du. Bere ibilbideak 1.7 kilometroko luzera du.

## Ikus, gainera

* Nafarroako errepideak
* Iruñerria

## Kanpo estekak

* Datuak: Q3359532
# PAN (argipena)

PAN siglek adiera hauek dituzte:

## Palestinako gobernu administrazioa

* Palestinako Aginte Nazionala

## Alderdi politikoak

* Partido Acción Nacional (Mexiko)
* Partido Acción Nacional (El Salvador)
* Partido Autonomista Nacional, Argentinakoa
* Partido de Avanzada Nacional, Guatemalakoa
* Partido dos Aposentados da Nação, Brasilgoa.

## Bestelakoak

* PAN: informatikan, eremu pertsonaleko konputagailu-sarea (ingelesez: Personal Area Network;
* PAN: medikuntzan, panarteritis nodosa;
* PAN: kimikan, poliakrilonitriloa.
# Panspermia

Panspermia (grezieratik: πάν, pan, "dena" + σπέρμα, sperma, "hazi") biziaren haziak Unibertsoan zehar bidaiatzen dutela defendatzen duen hipotesia da, Lurreko biziaren jatorria kanpotik etorritako hazi edo bizi zatiki horiei egotziz. Hermann von Helmholtzek plazaratu zuen 1878an hipotesi hau, eta Lord Kelvin fisikariak eta Svante Arrhenius kimikariak ere bultzatu zuten. Kometak eta meteoritoak izan ziren -Helmholtz eta Kelvinen ustez- Lur planetara bizia ekarri zutenak. Harkaitz handi horietan bakterio eta beste mikrobio batzuk egongo ziren, Lurra "kutsatuko" zutenak, bizia sortuz.
Arestian panspermiaren hipotesiak Fred Hoyle astronomo ospetsuaren oniritzia jaso zuen, bere sinesgarritasuna areagotu zuena.

## Panspermiaren aldeko argudioak

Lurrean eroritako zenbait meteoritotan aminoazidoak eta beste molekula organiko batzuk aurkitu dira. Molekula horiek izaki bizidunen funtsezko osagaiak dira. Murchison meteoritoan, esaterako, zientzialariek Lurretik kanpoko aminoazidoak aurkitu zituzten ikerketa sakon eta zehatzak egin ostean.
Molekula organikoak aurkitzeak, hala ere, ez du esan nahi izaki bizidunik dagoenik. Orain arte aztertutako meteoritotan ez da bizidunen arrastorik antzeman (Antartikan 1984an aurkitutako ALH84001 meteoritoak ez du Lurretik kanpoko mikrobiorik, azken ikerketek frogatu dutenez).
Panspermiaren aldeko arrazoiak beste motakoak dira: frogatuta dago bakterio batzuk gai direla Lurretik kanpoko espazioan bizirik irauteko, espora moduan. Streptococcus mitis bakterioa 1967an nahigabe eraman zuten Ilargira zientzialariek Surveyor izeneko espazio-ontzian, eta hiru urte geroago -Lurrera itzultzerakoan- bakterio hori berpizteko gai izan zen. Beste esperimentu batzuetan bakterioak eta likenak kanpoko espazioan mantendu dira bizirik zenbait astetan. Zalantzarik gabe, mikrobio askok izugarrizko erresistentzia dute bizirik irauteko inguruko baldintzarik latzenetan ere.

## Panspermiaren aldaerak

Francis Crick Nobel saridunak (James Watsonekin lankidetzan DNAren egitura molekularra argitu zuenak) 1973an "panspermia gidatuaren" hipotesia plazaratu zuen. Cricken iritziz, posible litzateke zibilizazio estralurtar batek gure planetan biziaren hazia nahita ipini izana. Lurreko bizia zibilizazio aurreratu horren esperimentua besterik ez litzateke izango
Panspermiaren hipotesi klasikoak ahultasun ugari zuen Cricken ustez: erradiazio kosmikoak, esaterako, meteoritotan egon zitezkeen mikrobioak hilko zituen, eta Lurrera bizirik heltzea oso zaila zatekeen. Panspermia gidatuak, berriz, ongi burututako prozesua zenez, biziaren finkapena eta hedapena eragin zezakeen gure planetan.

## Erreferentziak

* ↑ Directed panspermia National Library of Medicine

## Ikus, gainera

* Biziaren jatorria
* Exobiologia
* Lur arraroaren hipotesia
* Miller-Urey esperimentua
* Burdin-sulfurozko munduaren teoria
* Salda primitibo
* Kreazionismo

## Kanpo estekak

* Datuak: Q188458
# Pant-y-Dwr

Pant-y-Dwr edota Pant-y-Dŵr, Galesko udalerri bat da, Powys konderrian. Cardiff hiriburutik 100,3 kilometrora dago.

## Kanpo estekak

* Datuak: Q20602447
# Pant (Shropshire)

Pant, Ingalaterrako mendebaldean dagoen udalerri bat da, Shropshire konderrian. Gales-Ingalaterra mugan dago, Galesko Llanymynech udalerriarekin muga eginez.
2021ean 1.172 biztanle zituen.
* Datuak: Q3303748
* Multimedia: Pant, Shropshire / Q3303748
# Pant (Merthyr Tydfil)

Pant Galesko udalerria da, Merthyr Tydfil lurraldean dagoena. 2011ko erroldaren arabera 2.656 biztanle zituen.

## Kanpo estekak

* Datuak: Q7131617
* Multimedia: Pant, Merthyr Tydfil / Q7131617
# Pansnerita

Pansnerita mineral bat da.

## Ezaugarriak

Pansnerita elementu kimiko mineralaren formula kimikoa hau da: ${\ce {K3Na3(Fe^{3+},Al)6(AsO4)8}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Pansnerite: Mineral information, data and localities.» www.mindat.org (Noiz kontsultatua: 12-05-2019).
# Pantacordis

Pantacordis Symmocidae familiako tximeleta genero bat da. Bere espezie tipoa Pantacordis pales da.

## Espezieak

| Espeziea | Egoera |
| Pantacordis klimeschi | daturik gabe |
| Pantacordis pales | daturik gabe |
| Pantacordis pallida | daturik gabe |
| Pantacordis pantsa | daturik gabe |
| Pantacordis scotinella | daturik gabe |
| Pantacordis scotinellum | daturik gabe |

## Kanpo estekak

* Datuak: Q10344222
* Multimedia: Pantacordis / Q10344222
# Pantagruel

Pantagruel François Rabelais frantses idazleren Horribles et épouvantables faits et prouesses du très renommé Pantagruel (1532, Pantagruel guztiz ospetsuaren balentria izugarriak) laneko pertsonaia, Gargantua erraldoiaren semea. Aitaren antzeko erraldoia da Pantagruel; berezko zentzuez egiten dio aurre bidean aurkitzen dituen bidegabekeria eta desmasia orori. Garai hartako Frantzian nagusi ziren erakunde eta gizarte-moldeen etengabeko satira da. Aipagarria da euskarazko zenbait esaldi agertzen direla protagonisten ahotan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q20671468
* Multimedia: Pantagruel / Q20671468
# Pant Glas

Pant Glas, Galesko udalerria da, Gwynedd konderrian dagoena.

## Kanpo estekak

* Datuak: Q7131619
* Multimedia: Pant Glas / Q7131619
# Pantaila-argazki

Pantaila-argazkia (ingelesez: screenshot) ordenagailu batek pantailako elementu ikusgarriak gordetzeko hartutako irudia da. Normalean, sistema eragileak edo beste aplikazioren batek hartutako irudia da, baita kanpoko argazki kamera edo beste gailuren batek egindakoa ere. Horretarako normalean teklatuaren goi-eskualdeko aldean dagoen Print Screen (batzuetan Imprimir Pantalla, Impr Pant, Imp Pant- espainiar teklatuetan-, Impr. écran- frantziar teklatuetan-, ImpPnt edo SysRq PrtScn- ingeles teklatuetan- deitua) sakatuko dugu.
Pantaila-argazkiak programa bat edo egoera jakin bat beste norbaiti erakutsi edo gordetzeko erabili ohi da.

## Erreferentziak

* ↑ Euskalterm: [Kontsulta-fitxak] [2015]

## Kanpo estekak

* Datuak: Q208594
* Multimedia: Screenshots / Q208594
# Paprotnia udalerria

Paprotnia Poloniako Mazoviako voivoderriko landa-udalerri bat da, Siedlce barrutian kokatuta. 81,43 km²ko azalera du eta 2017ko datuen arabera 2587 biztanle zituen.

## Kanpo estekak

* Datuak: Q5563485
ieaMazoviako voivoderriko udalerriak :
# Papua (probintzia)

    Artikulu hau Indonesiako probintziari buruzkoa da; beste esanahietarako, ikus «Papua».
Papua (indonesieraz: Provinsi Papua) Indonesiako 34 probintzietako bat da. Ginea Berria uhartearen mendebaldeko erdi ia osoa hartzen du, mendebaldeko muturra salbu; azken hau Mendebaldeko Papua probintzia da gaur egun. Horrezaz gainera, Biak, Sorenarwa, Saja Ampat, Salawati, Waigeo eta Misool uharteak ere hartzen ditu. Probintziaren zatirik handiena menditsua da. 319.036 kilometro koadroko eremua du, eta 2014an 3.897.764 biztanle zituen. Hiriburua Jayapura da.

## Ekonomia

Biztanle gehienek antzinako bizimodua daramate. Petrolioa, kobrea eta intxaur muskatua dira esportatzen diren gai nagusiak.

## Historia

1828an Herbehereetako gobernuak Ginea Berriaren mendebaldea bere inperiora bildu zuen. Merkataritzarekin zerikusia zuten jardueretan aritu ziren herbeheretarrak bertan. Bigarren Mundu Gerran, japoniarrek uhartearen zati hori ia osorik beretu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q5095
* Multimedia: Papua (province) / Q5095
# Papua Ginea Berriko geografia

Papua Ginea Berria Ozeaniako estatua da, Ginea Berria uhartearen ekialdeko erdia, Britainia Berria, Irlanda Berria eta Bougainville uharteak, eta Melanesiako irla txiki ugari hartzen dituena. Guztira 462.840 kilometro koadroko eremua dauka.

## Orografia eta hidrografia

Ginea Berria uhartearen ekialdeko erdiak hartzen du Papua Ginea Berriko lurraldearen %85. Lurralde menditsua da. Herrialdea erdialdetik eta alderik alde, ipar-mendebaldetik hego-ekialdera, igarotzen duten mendilerroek osatzen dute lurraldearen bizkarrezurra. Mendilerro horietan 4.000 m-tik gorako mendiak daude. Bismarck mendilerroko Wilhelm mendia da garaiena: 4.509 m. Mendien alde banatara, iparraldean Sepik ibaiak eta hegoaldean Fly ibaiak ordoki zabalak eta padurak eratzen dituzte. Papuako beste ibai nagusiak Markham, Ramu eta Kikori dira. Gainerako uharte gehienak sumendi jatorrikoak dira, koralezko eraztun batez inguratuak.

## Klima

Papuak klima beroa eta euritsua du, eta montzoi haizeen mende dago. Ipar-mendebaldeko montzoia abendutik martxora izaten da eta hego-mendebaldekoa maiatzetik urrira. Prezipitazioei dagokionez, alde handia dago Papuako alderdi batzuetatik besteetara: 7.500 mm euri mendietan eta 1.000 mm Port Moresbyn, baina toki gehienetan 1.500 mm baino gehiagoko euria izaten da urtean zehar. Beroa ere handia izaten da urte guztian kostaldean eta ordokietan (27 °C), eta tenperatura askoz samurragoa da mendialdean (16 °C).

## Landaredia eta fauna

Oihanak Papua Ginea Berriko lurraldearen hiru laurdenak hartzen ditu. Itsasaldean mangladiak hazten dira, eta ordokietan belardiak eta zingirak tartekatzen dira. Lurren %2,6 baizik ez da laborantzarako erabilgarria.

## Datu orokorrak

Kokapena: Ozeania, Koral itsasoaren eta Hego Ozeano Barearen arteko uharteak, Indonesiaren ekialdean.
Koordenatu geografikoak:
Azalera:
* osoa: 462.840 km²
* lehorra: 452.860 km²
* ura: 9.980 km²
Herrialdearen mugak:
denetara: 824 km
Erresuma mugakideak:
* Indonesia 824 km,
Itsasbazterra: 5.152 km
Lurraldea: gehiena menditsua; itsasertzeko ordokiak eta muinoak ere daude.
Muturreko garaierak:
* puntu beherena: Ozeano Barea, 0 m
* puntu gorena: Wilhelm mendia, 4.509 m
Baliabide naturalak: urrea, kobrea, zilarra, gas naturala, egurra, petrolioa, arrantzalekuak
Lurren erabilera: (2011)
* nekazaritza lurrak: %2,6
* oihanak: %63,1
* beste: %34,3
Lur ureztatua: (2012) 0 km²
Ur baliabide berriztagarriak: (2011) 801 km³
Ur kontsumoa (etxeko-ura/industria-ura/nekazaritza-ura): (2005)
* denetara: 0,39 km³/urte (%57/%43/%0)
* per capita: 61,3 m³/urte
Arrisku naturalak: sumendi aktiboak, lurrikarak, Ozeano Bareko Suzko Eraztunean baitago, luiziak eta tsunamiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-10-8 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 Papua New Guinea. in: CIA World Factbook. cia.gov (Noiz kontsultatua: 2016-10-8).

## Kanpo estekak

* Datuak: Q2451626
* Multimedia: Geography of Papua New Guinea / Q2451626
# Papresa

Papresa 1996an sortu zen, aurretik La Papelera Española enpresa itxi zenean Errenteriako fabrikan ekoizpenarekin jarraituz. Prentsarako papera egiten du, erabilitako papera pasta bihurtuz, zurituz eta bobinetan prestatuz. Errenteriako erdigunean Olibet eta Gabierrota auzoen artean dago kokatua, Oiartzun ibaiaren ondoan.

## Historia

1993tik 1996ra La Papelera Españolaren eskumendeko enpresa zen, urte hartan banaketa egin zen arte. Errenteriako hirigunean fabrika asko izan dira, baina gaur egun Papresa da ekoizpena mantentzen duen bakarra.

## Kanpo estekak

* Papresa webgunea (Gaztelaniaz)
* Datuak: Q42057646

## Erreferentziak

* ↑ Noticias de Gipuzkoa Historia en papel, Aitziber Muga (Gaztelaniaz)
# Papua

Papua izan daiteke:
* Papua, bertoko hainbat mugimenduk Ginea Berria uharteari emandako izena.
* Papuako probintzia, Ginea Berrian dagoen indonesiar probintzia.
* Mendebaldeko Papua, Ginea Berrian dagoen indonesiar probintzia.
* Papua Ginea Berria, Ginea Berrian dagoen herrialde independentea.
* Papua eskualdea, Papua Ginea Berriko eskualdea.
* Papuako golkoa, Ginea Berriko hego-ekialdeko kostaldeko golkoa.